Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: Melléklet a 3/2006. (II. 22.) OM rendelethez
Paragraph Index: 18

1. ábra: A Képességfejlesztő és értékőrző program részletes tantervének felépülése 2 A NYIK programot és az ÉKP pedagógiáját ismerő olvasónak feltűnhet, hogy az itt közölt tantervi struktúra valamelyest eltér a NYIK és az ÉKP korábbi tantervi struktúrájától (amely: célrendszert, tananyagrendszert és követelményrendszert tartalmazott). Az ÉKP-s tantervek jelenlegi struktúrája új elemmel, a tematikus tananyaggal bővült. A tanulási program azonos a korábbi taxonomizált tevékenységrendszerrel, az ún. tananyagrendszerrel. A teljesítmények pedig a követelményrendszerrel feleltethetők meg. 2006/20/II. szám A KÉK részletes tantervéhez a program tanulószemlélete indokolta a tanulás programjának kidolgozását. A tanuló tevékenységeit feltétlenül szükséges rögzíteni, hiszen azok eredményes művelésének kimeneteként jelentkezhet a mérhető, regisztrálható teljesítmény. Feltehetően e részletes tantervet a tanulók is kézbe veszik (hiszen deklarált joguk, hogy tájékozódjanak, beavatottá váljanak a tanulásuk tárgyát meghatározó dokumentumokba), ezért fontos, hogy saját tanulási tevékenységeikkel és lehetséges teljesítményeikkel szembesülni tudjanak a tanterv révén. A KÉPESSÉGFEJLESZTŐ ÉS ÉRTÉKŐRZŐ PROGRAM PEDAGÓGIAI PROGRAMCSOMAGJA Amennyiben egy tantestület a KÉK teljes tantervét választja, a tantervhez választja annak pedagógiai segédleteit és taneszközeit is. Emellett a pedagógusok élhetnek azzal a lehetőséggel, hogy tájékozódjanak a KÉK programot megalapozó alternatív pedagógiáról, majd továbbképzés keretében elsajátítják az Értékközvetítő és képességfejlesztő pedagógia szemléletét, amely lehetővé teszi számukra a helyi pedagógiai gyakorlat megújítását, hitelesebbé tételét. A tantárgyi tanterveken túl minden egyes tantárgyhoz négyféle pedagógiai segédletet készül: I. tanítási program (vagy tantárgyi útmutató), II. feladatgyűjtemény, III. időterv (tanmenet), valamint IV. mérőlap és értékelési útmutató.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes